Document ID: /roh_data/filtered/fineweb-2-filterrobots_roh.jsonl.gz/38759

Las 11,11 milliardas n'èn dentant tuttina anc betg fixas, ils proxims dis decida il parlament numnadamain davart il program da stabilisaziun. E las mesiras da spargn pudessan tutgar fermamain l'agid al svilup.
Ils daners per l'agid èn repartids sco suonda:
Repartiziun dals daners per l'agid
|Agid al svilup||CHF 6,6 milliardas|
|Agid umanitar||CHF 2,1 milliardas|
|Collavuraziun economica||CHF 1,1 milliardas|
|Agid per ils stadis da l'ost||CHF 1 milliarda|
|Mesiras per promover la pasch e segirtad||CHF 0,3 milliardas|
Focus sin la migraziun
Il cumbat cunter la paupradad è vinavant la finamira principala. Sper quella è era la migraziun in tema impurtont en la collavuraziun internaziunala da la Svizra. In das sis francs duai avair da far cun la migraziun. Directamain en furma d'agid d'urgenza ed indirectamain en furma d'engaschi a lunga vista per ils motivs da la migraziun.